ඒ කාලයේ වගේම අදත් රහස් පොලිසියේ බොහොම දක්ෂ නිලධාරීන් ඉන්නවා. රහස් පොලිස් නිලධාරියකු විදිහට මම හරිම තෘප්තියෙන් රාජකාරී කළා. ත්‍රස්ත විමර්ශන කටයුතුවල දිගටම නියැලි හිටිය නිසා මටත් එල්ටීටීඊ එකෙන් මරණ තර්ජන එල්ල වෙන්න පටන් ගත්තා. ඒ වෙනකොට දමිළ පොලිස් නිලධාරීන් හොය හොයා මරා දමන්න පටන්ගෙන තිබුණ කාලයක්. මමත් එල්ටීටීඊ එකේ ඝාතන ලැයිස්තුවේ ඉහළින්ම සිටින බව දැන ගැනීමට ලැබුණා. ඒ නිසාම මම රට හැර ගියා. මම ගියේ ඩුබායි රටට. ඒ රටේ රස්සාවක් කරලා කොටි කලබල අඩුවුණාම තමා අපහු ලංකාවට ආවේ. සී.අයි.ඩී. එකේ ඩිරෙක්ටර් වෙලා හිටිය රාජපක්ෂ මහත්තයා මට ආයෙත් රහස් පොලිසියට එන්න කියා කතා කළා. නමුත් අයෙත් පොලිසියට බැඳෙන්න හිටියේ නැහැ. එත් මම අදටත් රහස් පොලිසියට ආදරය කරනවා. ගෞරව කරනවා.
ඔහු ඉහලින්ම හිටියේ කාගේ ඝාතන ලැයිස්තුවේද?
එල්ටීටීඊ එකේ ඝාතන ලැයිස්තුවේ